Stigting verkla Ernst Roets oor ou landsvlag | Maroela Media
Ernst Roets van AfriForum en die Nelson Mandela-Stigting lewer kommentaar na die hof se uitspraak vandeesweek oor die ou Suid-Afrikaanse vlag. Foto: Verskaf.
Die Nelson Mandela-stigting (NMS) het Vrydag gesê hy gaan 'n dringende hooggeregshofaansoek bring om Ernst Roets, die adjunk- uitvoerende hoof van die burgerregtegroep AfriForum, van minagting van die hof aan te kla.
Dit kom nadat Roets 'n foto van die ou landsvlag op sosiale media geplaas het, kort nadat die gelykheidshof Woensdag beslis het dat die vertoon daarvan – in sekere kontekste – op haatspraak neerkom.
"Het ek nou net haatspraak gepleeg?" lui Roets se inskrywing saam met die foto op Twitter.
Roets het later gesê die reaksie op die twiet, waaronder dié van die stigting, was nes hy verwag het.
"Volgens die [hof se] uitspraak mag die vlag vir akademiese doeleindes gebruik word. Ek is 'n student van grondwetlike reg en doen tans my doktorsgraad. Hierdie is 'n akademiese vraag. Dit lyk of die NMS se soeke na apartheidstyl-sensorskap en verbanning voortduur," het hy getwiet.
Die stigting sê nou in 'n verklaring Roets se plasing is gemaak onder die voorwendsel van akademiese debat.
"Die gelykheidswet beskerm nie akademiese werk wat in kwade trou gedoen is nie. Die stigting glo dat die optrede van AfriForum se verteenwoordiger in kwade trou en in minagting van die hof gedoen is. Dit is ook disrespekvol teenoor die adjunk-regter‑president van die hooggeregshof," het Luzuko Koti, woordvoerder van die stigting, gesê.
Luidens die verklaring het die stigting op verskeie geleenthede probeer om met AfriForum saam te werk om nasiebou te bevorder.
Die Menseregtekommissie (MRK) het ook sy misnoeë met Roets se plasing uitgespreek.
Roets kon nie onmiddellik vir kommentaar bereik word nie.
Ernst Roets In die nuus Nelson Mandela-stigting
Dit is duidelik dat die Nelson Mandela Stigting ingestel is op vergelding en beslis nie nasiebou nie. So al hul mooi praatjies is eintlik twak praat. Hul spoeg net haat.
Dit is tyd dat ons op hou praat en die gewere op tel laat ons dan sien hoe slim is die anc ons praat en ons praat en hulle lag al te lekker maar dit is nog altyd ons probleem ons praat te veel en doen te min
DIT IS DIE VLAG WAARMEE EK GROOT GEWORD HET – VERBAN DIT – JULLE REG – MAAR BINNE IN MY HART SAL DIT ALTYD MY SUID AFRIKAANSE VLAG WEES EN EK IS NIE N RASSIS NIE – HET BAIE SWART MENSE AS MY VRIENDE – EN NMS – JULLE HET OOK NET BAIE TE SE AS DIT IEMAND WIT IS – NMS HOEKOM VERKLA JULLE NIE BLF EN EFF VIR HULLE RASSISTIES HAATSPRAAK TEENOOR WIT MENSE NIE – JULLE STAAN SELF AGTER DIE EUR – LOS ERNEST ROETS UIT.
Jip, een van die dae sal ons nie eers meer die naam oor ond lippe spreek nie. Sal seker maar moet praat van die "obb" of die "ou lap".
Kom ons swaai eerder die Union Jack vir MRK en genote, hulle veg mos ook teen kolonialisme and speak the language very deliciously thank you!